[{"text_idx": "#000006", "text": "Lisa Fearn yn yr ardd"}, {"text_idx": "#000009", "text": "Doedd Mam erioed wedi bod yn un am goginio lot ond roedd Mam-gu yn licio gwneud cacennau a chawl. Roedd ganddi Raeburn hen ffasiwn ac roedd wastad rhywbeth yn berwi arno. Roedden ni\u2019n cael lot o fwyd traddodiadol \u2013 pethau fel cinio dydd Sul, llysiau, cig, grefi. Dw i erioed wedi bod yn un am bwdin."}, {"text_idx": "#000010", "text": "Pan o\u2019n i tua 13 oed fi fyddai\u2019n coginio fel arfer i\u2019r teulu cyfan. Gan fod Mam ddim yn hoff o goginio, ro\u2019n i\u2019n penderfynu beth oedden ni\u2019n cael i swper. Ro\u2019n i\u2019n gneud pethau fel peis, pysgod a sglodion, cyw ia\u0302r efo hufen a chennin, pethau cartrefol a gweddol rad. Roedd Mam yn mynd a fi i\u2019r siop a fi\u2019n prynu beth oedd angen a dod \u2019no\u0302l i goginio."}]